กฎกระทรวงกฎกระทรวงว่าด้วยการขอและการออกอาชญาบัตรเพื่อใช้เครื่องมือในพิกัดทำการประมงพ.ศ.๒๕๔๕[๑] อาศัยอำนาจตามความในมาตรา ๕แห่งพระราชบัญญัติการประมง พ.ศ. ๒๔๙๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ให้ยกเลิก(๑) กฎกระทรวง ฉบับที่ ๔ (พ.ศ. ๒๔๙๐)ว่าด้วยการขออาชญาบัตร ออกตามความในพระราชบัญญัติการประมง พ.ศ. ๒๔๙๐(๒) กฎกระทรวง ฉบับที่ ๑๘ (พ.ศ. ๒๕๒๒)ออกตามความในพระราชบัญญัติการประมง พ.ศ. ๒๔๙๐ข้อ ๒ผู้ใดประสงค์จะขออาชญาบัตรเพื่อใช้เครื่องมือในพิกัดชนิดใดทำการประมงต้องยื่นเอกสารดังต่อไปนี้ต่อพนักงานเจ้าหน้าที่(๑) คำขออาชญาบัตรตามแบบ (คำขอ ๑)ท้ายกฎกระทรวงนี้(๒)อาชญาบัตรฉบับหลังสุดที่ผู้ขออาชญาบัตรได้รับสำหรับเครื่องมือในพิกัดชนิดนั้น(ถ้ามี)(๓)ในกรณีที่ใช้เรือเป็นเครื่องมือทำการประมงต้องแนบสำเนาใบอนุญาตใช้เรือหรือสำเนาใบทะเบียนเรือไทยของกรมเจ้าท่า แต่หากเรือนั้นมีขนาดความยาวไม่เกินสิบสี่เมตรสามารถใช้สำเนาใบสำคัญแสดงการจดทะเบียนผู้มีอาชีพในการประมง การค้าสินค้าสัตว์น้ำผลิตภัณฑ์สัตว์น้ำ และอุตสาหกรรมสัตว์น้ำ แทนสำเนาใบอนุญาตใช้เรือหรือสำเนาทะเบียนเรือไทยก็ได้(๔) หลักฐานแสดงว่านิติบุคคลที่ขออาชญาบัตรมีวัตถุประสงค์ในการทำการประมงและหลักฐานแสดงว่าผู้ที่ยื่นคำขออาชญาบัตรมีอำนาจกระทำการแทนนิติบุคคลนั้นในกรณีที่นิติบุคคลเป็นผู้ขออาชญาบัตรในกรณีที่ผู้ขออาชญาบัตรตามวรรคหนึ่งประสงค์จะให้บุคคลในครอบครัวหรือลูกจ้างมีสิทธิใช้เครื่องมือในพิกัดนั้น ให้ระบุชื่อสกุลของบุคคลหรือลูกจ้างนั้นไว้ในคำขออาชญาบัตรด้วยข้อ ๓ในการยื่นคำขอตามข้อ ๒ถ้าพนักงานเจ้าหน้าที่สงสัยอาจสั่งให้ผู้ขออาชญาบัตรนำเครื่องมือนั้นมาให้ตรวจก็ได้หรือพนักงานเจ้าหน้าที่จะให้กำนันหรือผู้ใหญ่บ้านในท้องที่นั้นตรวจวัดแทนและรับรองก็ได้ข้อ ๔เมื่อได้รับคำขอตามความในข้อ ๒ ให้พนักงานเจ้าหน้าที่พิจารณาคำขอเมื่อเห็นว่าเป็นการถูกต้องและสมควรออกอาชญาบัตรให้ได้ตามหลักเกณฑ์ วิธีการและเงื่อนไขในการออกอาชญาบัตรที่กำหนดไว้ในกฎกระทรวงนี้ให้เรียกเก็บเงินอากรตามอัตราที่กำหนดไว้ในกฎกระทรวง และออกอาชญาบัตรให้แก่ผู้ขอข้อ ๕อาชญาบัตรทุกฉบับต้องให้นายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบออำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณี เป็นผู้ลงลายมือชื่ออนุญาต และให้ใช้แบบอาชญาบัตร (อนุญาต ๑)ท้ายกฎกระทรวงนี้ข้อ ๖ผู้รับอาชญาบัตรรายใดประสงค์จะขอสลักหลังอาชญาบัตรเพื่อตัดทอนหรือเพิ่มเติมบุคคลในครอบครัวหรือลูกจ้างของตนให้เป็นผู้มีสิทธิใช้เครื่องมือในพิกัดให้ยื่นรายชื่อบุคคลที่จะตัดทอนหรือเพิ่มเติมต่อนายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณี พร้อมด้วยอาชญาบัตรและผู้รับอาชญาบัตรจะต้องเสียค่าธรรมเนียมค่าสลักหลังตามกฎกระทรวงและให้นายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอ แล้วแต่กรณีเป็นผู้ลงลายมือชื่ออนุญาตในการสลักหลังข้อ ๗ผู้รับอาชญาบัตรรายใดนำเครื่องมือในพิกัดนั้นไปใช้ทำการประมงในท้องที่อื่นซึ่งเก็บอากรสูงกว่าที่ตนได้ชำระแล้วให้ผู้รับอาชญาบัตรนั้นนำอาชญาบัตรไปเสียอากรเพิ่มเติมต่อนายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณี ที่ตนนำเครื่องมือในพิกัดไปใช้ทำการประมงต่อเมื่อได้ชำระเงินอากรเพิ่มเติม และนายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณี ได้สลักหลังอาชญาบัตรว่าได้เสียอากรเพิ่มเติมตามกฎกระทรวงแล้วจึงจะใช้เครื่องมือนั้นทำการประมงได้ข้อ ๘ถ้าอาชญาบัตรที่ออกให้ตามกฎกระทรวงนี้สูญหายหรือชำรุดเสียหายในสาระสำคัญผู้รับอาชญาบัตรมีสิทธิยื่นคำขอรับใบแทนอาชญาบัตรตามแบบ (คำขอ ๒)ท้ายกฎกระทรวงนี้ต่อนายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณี โดยให้ส่งอาชญาบัตรที่ชำรุดเสียหายไปด้วยเมื่อพนักงานเจ้าหน้าที่ได้รับคำขอและได้สอบสวนพิจารณาเห็นสมควรออกใบแทนให้ให้เรียกเก็บค่าธรรมเนียมการออกใบแทนตามกฎกระทรวงและออกใบแทนอาชญาบัตรอันมีข้อความอย่างเดียวกับอาชญาบัตรที่สูญหายหรือชำรุดเสียหายในสาระสำคัญให้แก่ผู้รับอาชญาบัตรโดยให้เขียนคำว่าใบแทนด้วยหมึกสีแดงไว้ตอนบนใบแทนอาชญาบัตรทุกฉบับต้องให้นายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณี ในท้องที่เดียวกันเป็นผู้ลงลายมือชื่ออนุญาตในใบแทนข้อ ๙ถ้าผู้รับอาชญาบัตรประสงค์จะโอนอาชญาบัตรของตนให้แก่ผู้อื่นให้ยื่นเรื่องราวชี้แจงเหตุผลพร้อมด้วยอาชญาบัตรต่อนายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณีเมื่อพนักงานเจ้าหน้าที่ได้รับเรื่องราวและได้พิจารณาเห็นว่าถูกต้องตามหลักเกณฑ์วิธีการ และเงื่อนไขที่กำหนดไว้ในระเบียบว่าด้วยการนั้นแล้วให้เรียกเก็บค่าธรรมเนียมการโอนตามที่กำหนดในกฎกระทรวงและให้นายอำเภอท้องที่หรือปลัดอำเภอประจำกิ่งอำเภอหรือผู้ซึ่งได้รับมอบอำนาจจากนายอำเภอท้องที่หรือปลัดอำเภอประจำกิ่งอำเภอแล้วแต่กรณี สลักหลังการโอนและระบุชื่อผู้รับโอนไว้ในอาชญาบัตรและมอบอาชญาบัตรให้แก่ผู้รับโอนต่อไปข้อ ๑๐ถ้าผู้รับอาชญาบัตรได้รับการผ่อนเวลาชำระเงินอากรค่าอาชญาบัตรให้พนักงานเจ้าหน้าที่ออกใบอนุญาตตามแบบ (อนุญาต ๒)ท้ายกฎกระทรวงนี้ให้แก่ผู้รับอาชญาบัตรแทนอาชญาบัตรและให้ผู้รับอาชญาบัตรมีสิทธิใช้เครื่องมือนั้นทำการประมงได้ตามเวลาที่กำหนดไว้ในใบอนุญาตระหว่างผ่อนเวลาชำระเงินอากรให้ไว้ณ วันที่ ๑๔ สิงหาคม พ.ศ. ๒๕๔๕ชูชีพ หาญสวัสดิ์รัฐมนตรีว่าการกระทรวงเกษตรและสหกรณ์[เอกสารแนบท้าย]๑. คำขออาชญาบัตร (คำขอ ๑)๒. อาชญาบัตร (อนุญาต ๑)๓. คำขอใบแทนประทานบัตร ใบอนุญาตหรืออาชญาบัตร (คำขอ ๒)๔.ใบอนุญาตระหว่างผ่อนเวลาชำระเงินอากรตามมาตรา ๓๙ (อนุญาต ๒)(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์วิธีการ และเงื่อนไขการขอและการออกอาชญาบัตรเพื่อใช้เครื่องมือในพิกัดทำการประมงเพื่อให้กรมประมงมีข้อมูลเกี่ยวกับเครื่องมือในพิกัดที่ใช้กับเรือที่ใช้ทำการประมงอย่างครบถ้วนเพื่อประโยชน์ในการบริหารและจัดการทรัพยากรประมงอย่างมีประสิทธิภาพ จึงจำเป็นต้องออกกฎกระทรวงนี้จุฑามาศ/ผู้จัดทำ๑๓สิงหาคม ๒๕๕๘[๑] ราชกิจจานุเบกษาเล่ม ๑๑๙/ตอนที่ ๙๔ ก/หน้า ๗/๒๔ กันยายน ๒๕๔๕